**OPĆINSKO DRŽAVNO ODVJETNIŠTVO U RIJECI**

Frana Supila 16, Rijeka

OIB: 79067711474

RKP: 4825

**OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA (2025. GODINA)**

**OSTVARENJE PRIHODA**

Za 2025. godinu tekućim planom planirani su ukupni prihodi u iznosu od 3.522.400 EUR od čega prihodi iz nadležnog proračuna za financiranje rashoda poslovanja iznose 3.422.200,00 EUR, prihodi za financiranje rashoda za nabavu nefinancijske imovine iznose 98.500,00 EUR, a vlastiti prihodi ostvareni od preslika spisa iznose 1.700,00 EUR.

U odnosu na tekući plan u prvih šest mjeseci 2025. godine izvršeno je 2.048.824,85 EUR, odnosno 58,17 % ukupnog plana.

Kada se promatraju ostvareni prihodi u istom razdoblju prethodne 2024. godine može se zaključiti da su ukupni prihodi veći za 29,43 %.

**OSTVARENJE RASHODA**

Ukupni izvršeni rashodi u prvoj polovici 2025. godine (rashodi poslovanja i rashodi za nabavu nefinancijske imovine) iznose 2.048.840,71 EUR i veći su za 29,43 % od ukupno izvršenih rashoda u prvoj polovici 2024. godine kada su iznosili 1.582.951,51 EUR.

U odnosu na tekući plan rashoda u 2025. godini u prvih šest mjeseci izvršeno je 58,17 % ukupno planiranih rashoda.

**PRIHODI PREMA EKONOMSKOJ KLASIFIKACIJI**

Izvršeni prihodi u prvih šest mjeseci 2025. godine iznose 2.048.824,85 EUR, a sastoje se od prihoda iz proračuna za financiranje rashoda poslovanja u iznosu od 2.029.401,15 EUR, prihoda za financiranje rashoda za nabavu nefinancijske imovine u iznosu 18.792,58 EUR i vlastitih prihoda od pruženih usluga u iznosu od 631,12 EUR.

**RASHODI PREMA EKONOMSKOJ KLASIFIKACIJI**

Ukupno izvršeni rashodi u prvih šest mjeseci 2025. godini iznose 2.048.840,71 EUR.

Promatrajući izvršenje plana rashoda poslovanja vidljivo je da su najznačajniji rashodi za zaposlene u iznosu 1.690.547,90 EUR i oni iznose 82,60 % ukupno izvršenih rashoda u prvih šest mjeseci 2025. godine.

U nastavku su pojašnjeni izvršeni rashodi za prvih šest mjeseci 2025. godine po skupinama.

**Rashodi za zaposlene**

Rashodi za zaposlene iznose 1.690.547,90 EUR, a odnose se na rashode za plaće zaposlenih, doprinose za obvezno zdravstveno osiguranje i ostalih rashoda za materijalna prava te doprinose za mirovinsko osiguranje s povećanim trajanjem. U odnosu na izvršenje rashoda za zaposlene u prvoj polovici 2024. godine, ova skupina rashoda veća je za 24,13 % što je posljedica rasta plaća.

**Materijalni rashodi**

Materijalni rashodi iznose 307.967,95 EUR, a najznačajniji rashodi iz ove skupine odnose se na intelektualne usluge koje iznose 192.188,81 EUR, odnosno 62,40 % ukupnih materijalnih rashoda. Također, u odnosu na izvršenje u prvoj polovici 2024. godine rashodi za intelektualne usluge veći su za 63,95 %.

**Financijski rashodi**

Financijski rashodi u iznosu od 31.532,28 EUR odnose se na bankarske usluge, kamate po ugovoru za financijski leasing za kupnju službenog vozila te na zatezne kamate. Najznačajniji iznos rashoda u ovoj skupini odnosi se na zatezne kamate (za naknadno plaćeni staž s povećanim trajanjem za 3 dužnosnika) u iznosu od 30.599,14 EUR (97,10 % od ukupnih financijskih rashoda).

**Rashodi za nabavu nefinancijske imovine**

Ovi rashodi u iznosu od 18.792,58 EUR odnose se na otplatu glavnice po ugovoru financijskog leasinga za službeno vozilo i nabavu klima uređaja za prostor u kojem se nalazi Općinsko državno odvjetništvo u Rijeci te u odnosu na isto razdoblje prošle godine značajno su veći obzirom na nabavu klima uređaja.

**Podaci o stanju novčanih sredstava na računu:**

-na početku proračunske godine: 0,07 EUR,

-na dan 30. 6. 2025.: 514,99 EUR.

**Prijenos sredstava iz prethodne godine**

Iznos od 15,86 EUR prenesen je iz 2024. godine, a odnosi se na vlastiti prihod ostvaren od preslika spisa koji nije utrošen u 2024. godini.

**OBRAZLOŽENJE POSEBNOG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2025. GODINU**

Izvori financiranja za Općinsko državno odvjetništvo u Rijeci su opći prihodi i primici i vlastiti prihodi. Vlastiti prihodi koji se odnose na prihode od preslika spisa zauzimaju vrlo mali neznatni udio u izvoru financiranja (0,10 %), dakle glavni izvor financiranja su prihodi iz nadležnog proračuna.

Ukupni izvršeni rashodi u prvoj polovici 2025. godine iznose 2.048.840,71 EUR te u odnosu na tekući plan u prvoj polovici izvršeno je 58,17 % i veći su za 29,43 % u odnosu na isto razdoblje 2024. godine.

Financiranje iz vlastitih izvora u iznosu od 646,98 EUR, odnosno 38,06 % tekućeg plana, a u odnosu na isto razdoblje 2024. godine znatno je veće.

Promatrajući izvršenje plana rashoda poslovanja vidljivo je da su najznačajniji rashodi za zaposlene koji iznose 82,60 % ukupno izvršenih rashoda u prvoj polovici 2025. godine.

U odnosu na tekući plan za 2025. godinu i financiranje iz nadležnog proračuna izvršeno je 58,17 % ukupnog plana rashoda.

U Rijeci, 15. srpnja 2025.